Howard Hathaway Aiken

Howard Hathaway Aiken ya iku kang ngréka komputer kang wiwitan.[Muchlisin Asti, Badiatul, dkk. 2009.105 Tokoh dan Perintis Dunia.Yogyakarta:Narasi Hal. 124] Howard Hathaway Aiken lair ing New Jersey, 9 Maret 1990. Dhèwèké kuliyah ana ing University of Wisconsinlan lan éntuk delar dhoktor ing Universitas Harvard. Nalika dadi instruktur ing Departemen Fisika Harvard, Aiken angen-angen gawé sawijining komputer utawa mesin itung. Sajatiné, nalika iku wis ana mesin itung gawéane Hollerith, nanging mesin iku durung bisa ngrampungaké itung-itungan kang ngandhut wilangan négatif.

Taun 1937, Aiken mumpuni tulisan-tulisan Charles Babbage, sawijining ilmuwan gedhé kang sadurungé nemu mesin itung digital kang dadi piranti kang paling misuwur ing ngremabakane komputer.[Muchlisin Asti, Badiatul, dkk. 2009.105 Tokoh dan Perintis Dunia.Yogyakarta:Narasi Hal. 125] Kanthi tulungan IBM, Aiken kasil anggoné gawé komputer kang wiwitan kanthi aran Automatic Sequence Controlled Calculator (ASCC). Komputer gawéane Aiken dhuwure 2,4 mèter, dhawane 15,3 mèter, lan boboté 35 ton. Ing jerone ana kabel kang dhawane 800 kilomèter lan 3 yuta saklar. Komputere Aiken bisa ngrampungaké soal cacah 23 kang ana gegayutane wilangan. Kanggo ngrampungaek soal tambah-tambahan butuhake wektu 6 detik lan soal para gapit butuhake wektu 12 detik. Aiken banjur nyempurnakake ASCC ing Universitas Harvard. Ing kono, jenenge diganti dadi Harvard Mark I. Komputer Harvard I iki dirampungake Aiken kanthi bebarengan karo telung insinyur liyané ya iku Durfee, Hamilton, lan Lake. Aiken tinggal donya ing Missouri, Amérikah Sarékat, tanggal 14 Maret 1973.

 Cathetan suku 

Kategori:Penemu
Kategori:Lair 1900
Kategori:Pati 1973